CELEX: 62010CN0488
Language: fi
Date: 2010-10-11 00:00:00
Title: Asia C-488/10: Ennakkoratkaisupyyntö, jonka Juzgado de lo Mercantil n o 1 de Alicante (Espanja) on esittänyt 11.10.2010 — Celaya Emparanza y Galdos Internacional S.A. v. Proyectos Integrales de Balizamientos S.L.

18.12.2010   
            
            
               FI
            
            
               Euroopan unionin virallinen lehti
            
            
               C 346/33
            
         Ennakkoratkaisupyyntö, jonka Juzgado de lo Mercantil no 1 de Alicante (Espanja) on esittänyt 11.10.2010 — Celaya Emparanza y Galdos Internacional S.A. v. Proyectos Integrales de Balizamientos S.L.
   (Asia C-488/10)
   ()
   2010/C 346/56
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Mercantil
   
      Pääasian asianosaiset
   
   
      Kantaja: Celaya Emparanza y Galdos Internacional S.A.
   
      Vastaaja: Proyectos Integrales de Balizamientos S.L.
   
      Ennakkoratkaisukysymykset
   
   
               1)
            
            
               Onko rekisteröidyn yhteisömallin tuottaman yksinoikeuden loukkaamista koskevassa asiassa katsottava, että oikeus kieltää mallin käyttö kolmansilta osapuolilta, mistä säädetään yhteisömallista 12.12.2001 annetun asetuksen (EY) N:o 6/2002 (1) 19 artiklan 1 kohdassa, ulottuu kehen tahansa kolmanteen, joka käyttää toista mallia, josta asiantunteva käyttäjä ei saa erilaista kokonaisvaikutelmaa kuin ensin mainitusta mallista, vai onko päinvastoin katsottava, että tämän oikeuden ulkopuolelle jää sellainen kolmas, joka käyttää nimiinsä myöhemmin rekisteröityä yhteisömallia, jos tätä mallia ei ole todettu mitättömäksi?
            
         
               2)
            
            
               Onko edelliseen kysymykseen annettavan vastauksen kannalta merkityksettömänä pidettävä kolmannen osapuolen tarkoitusperiä vai riippuuko vastaus kolmannen osapuolen menettelystä siten, että ratkaisevana on pidettävä sitä, että kolmas on hakenut yhteisömallin rekisteröintiä ja saanut sen rekisteröidyksi vasta sen jälkeen, kun aiemman yhteisömallin haltija on varsinaisiin lainkäyttöelimiin turvautumatta vaatinut sitä lopettamaan tuotteen myynnin tällaisen aiemmin rekisteröidyn mallioikeuden loukkaamisen vuoksi?
            
         
      (1)  EYVL L 3, s. 1.